આનંદીબહેન પટેલે રાજીનામાનો પત્ર જાહેર કર્યા બાદ દિવસભર તેઓ તેમના નિવાસસ્થાને રહ્યાં હતાં. આજે પણ સવારે રાજ્યમાં વરસાદની સ્થિતિને અનુલક્ષીને સવારે ડિઝાસ્ટર મેનેજમેન્ટની બેઠકમાં ભાગ લીધા બાદ બાકીના તમામ કાર્યક્રમો રદ કર્યા હતા. દરમ્યાન પુત્રી અનાર, પુત્ર સંજય પટેલ અને પુત્રવધૂ હિના સહિત આનંદીબહેનની સાથે રહ્યાં હતાં. તેમના નજીકનાં કુટુંબીજનો પણ આવતાં રહ્યાં હતાં. નવા મુખ્યપ્રધાનનું નામ જાહેર થઇ ગયા બાદ આનંદીબહેનના હોદ્દાની ગ‌િરમાને અનુરૂપ તેમને પંજાબનાં રાજ્યપાલ બનાવાય તેવી પણ ચર્ચા રાજકીય વર્તુળોમાં ચાલી રહી છે.